‘એ વખતે કદાચ તું હાજર નહોતો...’ દીકરાને પૂરેપૂરી ટપ્પી નથી પડી એનો ખ્યાલ આવ્યો એટલે હરિવલ્લભદાસે ખુલાસો કર્યો. ‘બે દિવસ અગાઉ વાતવાતમાં મારાથી બોલાઈ ગયું કે જિંદગીનો કોઈ ભરોસો નથી. દસ-બાર દિવસનાં વિલ બનાવી નાખીશ કે જેથી પાછળ કોઈ વિવાદ ના થાય. આવું બોલ્યો ત્યારે અલકા અને ભાવિકાની સાથે શાલુ પણ હાજર હતી. વિલ બનાવવાનો છું એ વાત સાંભળીને શાલુના મનમાં સળવળાટ શરૂ થઈ ગયો હશે. એણે તરત સુભાષકુમારને વાત કરી હશે...’ એમણે નિરાશાથી માથું ધૂણાવ્યું.